b"\n_START_ARTICLE_\nDvopi\xc4\x8dje\n_START_SECTION_\nJezikovna raba\n_START_PARAGRAPH_\nKakor druga lo\xc4\x8dila se raba dvopi\xc4\x8dja v razli\xc4\x8dnih jezikih razlikuje, kot se je razikovala tudi v posameznem jeziku skozi njegov razvoj. Dvopi\xc4\x8dje obve\xc5\xa1\xc4\x8da bralca da, kar v besedilu sledi, dokazuje in pojasnjuje, ali preprosto le na\xc5\xa1teva elemente, na katere se besedilo sklicuje pred tem. Razvrstitev funkcij dvopi\xc4\x8dja je podal Luca Serianni za italijanski jezik, vendar v splo\xc5\xa1nem velja tudi za sloven\xc5\xa1\xc4\x8dino in druge jezike.\n_START_SECTION_\nLo\xc4\x8devanje sredi besede\n_START_PARAGRAPH_\nV fin\xc5\xa1\xc4\x8dini in \xc5\xa1ved\xc5\xa1\xc4\x8dini se lahko dvopi\xc4\x8dje pojavi znotraj besed, podobno kot opu\xc5\xa1\xc4\x8daj, med besedo (ali kratico, \xc5\xa1e posebej v akronimu in njegovih (ve\xc4\x8dinoma rodilni\xc5\xa1kih) priponah. V \xc5\xa1ved\xc5\xa1\xc4\x8dini se pojavlja tudi v imenih, na primer Antonia Ax:son Johnson (Ax:son za Axelson). V fin\xc5\xa1\xc4\x8dini se rabi v sposojenkah in kraticah; na primer USA:han za ilativ od \xc2\xbbZDA\xc2\xab. Za sposojenke, ki se pravopisno kon\xc4\x8dujejo s soglasnikom, foneti\xc4\x8dno pa samoglasni\xc5\xa1ko, se namesto dvopi\xc4\x8dja rabi opu\xc5\xa1\xc4\x8daj. Na primer show'n za rodilni\xc5\xa1ko obliko angle\xc5\xa1ke sposojenke \xc2\xbbshow\xc2\xab\xc2\xa0ali Versailles'n za francosko krajevno ime Versailles."